ԵՊՀ գերմանական բանասիրության ամբիոնը կազմակերպում է գերմաներեն լեզվի ուսուցումը համալսարանի բոլոր հումանիտար և բնագիտական ֆակուլտետներում, ինչպես նաև պատրաստում է գերմանագետ մասնագետներ (բանասեր, մանկավարժ) ռոմանագերմանական բանասիրության ֆակուլտետում: Ուսուցումը կազմակերպվում է ինչպես բակալավրատում, այնպես էլ մագիստրատուրայում: Ամբիոնում աշխատում են թ՞ե երկարամյա փորձ ունեցող և թ՞ե սկսնակ դասախոսներ, որոնք համարյա բոլորը ստացել են բարձր որակավորում Գերմանիայի և Ավստրիայի տարբեր համալսարաններում: Ուսման ընթացքում գործադրվում են միջազգային ճանաչում գտած լեզուների ուսուցման առաջավոր մեթոդներ, իսկ տեսական գիտելիքները մատուցվում են ժամանակակից լեզվաբանական գիտության նվաճումների հաշվառումով: Առանձին ուշադրության է արժանանում «Գերմաներենը որպես 2-րդ մասնագիտական օտար լեզու» ուսուցումը ԵՊՀ ռոմանագերմանական բանասիրության ֆակուլտետում, որտեղ կիրառվում է դասավանդման յուրահատուկ մեթոդաբանություն: